《祝融峰用韩韵》
明代·胡直

祝融插天天半起，尊居拥护烟云里。踏尽群峰几千寻，不知犹是孤峰底。

隐若贤人望大圣，贤犹可拟圣难名。吁嗟遐哉圣所际，高高上极于太清。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。